ჰუსიტეფი (ჯგუბუა)

ჰუსიტეფი, ჰუტი () ვარ-და ანსარ-ალაჰი, ანსარულა () — შიიტი-ზეიდიტეფიშ გოურდუმაფილი ჯგუბუა, ნამუთ ქიმინჯენს იემენიშ ტერიტორიას.

2004 წანას, თინეფქ დიჭყეს აკოანჯარაფილი ებუძოლი იემენიშ თარობაშ სააწმარენჯოთ დო ჭიე-ჭიეთ კონტროლი გეჭოფეს ქიანაშ ობჟათე ტერიტორიეფშა. ჰუსიტეფი ოკათუდეს იემენიშ 2011 წანაშ რევოლუციას, ნამუშ შედეგო გეგნოდირთჷ პრეზიდენტი ალი აბდალა სალეჰიქ. 2015 წანაშე, თიშ უკული, მუთ გეჭოფეს იემენიშ ნანანორა სანა დო გაჭყეს რევოლუციური სხუნჷნ, წმარინუანს იემენიშ დე-ფაქტო მამართალ ორგანიზაციას. რევოლუციური სხუნუშ პრეზიდენტი, ნამუშ ლეგიტიმურალასჷთ ვაღიარენა აკა ოერეფოშქაშე დონეშან, რე ჯგუბუაშ მაკათური მუჰამედ ალი ალ-ჰუსი. 

საარძოთ მერჩქინელი რე, ნამჷ-და ორგანიზაციას ნოფულო ოურდუმეთ დო ფინანსურო ოხვარჷ ირანი დო თიში მორსხუეეფი, მუჭომით რე ჰეზბოლა სირიას. 

ორგანიზაცია დჷმარსხუაფალო მირჩქინანს ჸოფირ ხემაჯღვერ ჰუსეინ ალ-ჰუსის, ნამუთ იემენიშ არმიაქ 2004 წანაშ ეკენიას დოჸვილჷГустерин П. В. Йеменская республика и её города. М., 2006, с. 57..

 ლიტერატურა 
 Густерин П. Йемен в переходный период. На пути к миру или распаду? — Саарбрюккен, 2014. — ISBN 978-3-659-28300-0.

რესურსეფი ინტერნეტის
 ჯვეში ვებ-ხასჷლა (უღებელი რცხუ) 
 ხოლო ართი ჯვეში ვებ-ხასჷლა (უღებელი რცხუ)
 Павел Густерин იემენი აკოცჷმაშ პიჯის

სქოლიო

კატეგორია:იემენიშ ისტორია
კატეგორია:იემენიშ პოლიტიკა
კატეგორია:შიიტური გოურდუმაფილი ორგანიზაციეფი